Diari Oficial de la Generalitat Valenciana


Sumari del DOGV 9755, del 29-12-2023 (2023/12954)

RESOLUCIÓ de 19 de desembre de 2023, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana del dia 18 de desembre de 2023, relatiu a la publicació de la relació definitiva amb l'aspirant que ha superat el concurs oposició per a cobrir dues places de tècnic d'auditoria, subgrup A1, sector d'administració general. Convocatòria 02/CNL3246 (DOGV número 9368 i BOCV número 260, de 23.06.2022).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12848


Data del document
:   19-12-2023

Organisme emissor
:   Sindicatura de Comptes

Tipus de document
:   Resolució

Anàlisi jurídica

RESOLUCIÓ de 19 de desembre de 2023, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana del dia 18 de desembre de 2023, relatiu a la publicació de la relació definitiva amb l'aspirant que ha superat el concurs oposició per a cobrir dues places de tècnic d'auditoria, subgrup A1, sector d'administració general. Convocatòria 02/MOX8019 (DOGV número 9368 i BOCV número 260, de 23.06.2022). [2023/12257]  
  
  
Una vegada acomplits tots els tràmits previstos en les bases de la convocatòria aprovada per mitjà de l'Acord de 17 de juny de 2022, del Consell de la Sindicatura de Comptes de la Comunitat Valenciana, pel qual es va convocar concurs oposició per a cobrir dues places de tècnic d'auditoria, subgrup A1, convocatòria 02/FHD1698 (DOGV i BOCV de 23.06.2022).  
Vist l'expedient del tribunal de selecció que ha actuat en el procés selectiu esmentat, en l'acta final del qual consta l'elevació al Consell de la relació definitiva amb l'aspirant que ha superat el concurs oposició, i de conformitat amb la base 11 de la convocatòria esmentada, vista la proposta del secretari general, el Consell acorda:  
  
1. Aprovar i publicar la relació definitiva amb l'aspirant que ha superat, pel torn lliure, el concurs oposició convocat, i que s'assenyala en l'annex d'aquest acord.  
2. En el termini de vint dies hàbils comptadors des de l'endemà de la publicació en el DOGV i en el BOCV, l'aspirant haurà d'aportar davant de la Secretaria General de la Sindicatura de Comptes els documents següents:  
a) Certificat de naixement, expedit pel registre civil corresponent, o fotocòpia compulsada del DNI o document equivalent per a les persones nacionals d'altres estats a què fa referència la base 2, punt 2.1, lletra a.  
  
b) Certificat mèdic acreditatiu de posseir la capacitat física i psíquica necessària per a l'exercici de les funcions del lloc oferit.  
c) Fotocòpia compulsada del títol acadèmic exigible segons el que estableix la base 2, punt 2.1, lletra c, d'aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
  
d) Declaració jurada de no haver sigut separada del servei públic per mitjà d'expedient disciplinari ni trobar-se inhabilitada penalment per a l'exercici de la funció pública.  
3. La persona seleccionada que dins del termini indicat, i excepte casos de força major, no presente la documentació acreditativa, o si d'aquesta es dedueix que no té algun dels requisits exigits, no podrà ser nomenada personal funcionari de carrera de la Sindicatura de Comptes, sense perjudici de la responsabilitat en què puga haver incorregut per falsedat en la seua sol·licitud de participació.  
4. A fi d'assegurar la cobertura de les places convocades, si es produeix renúncia de la persona aspirant seleccionada, abans del seu nomenament o presa de possessió, l'òrgan convocant podrà requerir a l'òrgan de selecció la relació complementària dels aspirants que seguisquen les proposades, per a fer-ne el possible nomenament com a funcionari de carrera.  
Contra aquest acord, les persones interessades poden interposar un recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot interposar potestativament un recurs de reposició davant del mateix òrgan que ha dictat l'acte contra el qual es recorre, en el termini d'un mes comptador des de l'endemà de la publicació, o qualsevol altre que s'estime procedent.  
  
  
  
València, 19 de desembre de 2023.- El síndic major de la Sindicatura de Comptes: Vicent Cucarella Tormo.